02013O0024 — RO — 01.07.2021 — 003.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

►B ORIENTAREA BĂNCII CENTRALE EUROPENE din 25 iulie 2013 privind cerințele de raportare statistică ale Băncii Centrale Europene în domeniul conturilor financiare trimestriale (reformare) (BCE/2013/24) (2014/3/UE) (JO L 002 7.1.2014, p. 34)

Astfel cum a fost modificat prin:









▼B

ORIENTAREA BĂNCII CENTRALE EUROPENE

din 25 iulie 2013

privind cerințele de raportare statistică ale Băncii Centrale Europene în domeniul conturilor financiare trimestriale

(reformare)

(BCE/2013/24)

(2014/3/UE)







Articolul 1

Definiții

În sensul prezentei orientări:

▼M3

1. „Zona euro” înseamnă teritoriul economic al statelor membre din zona euro, Banca Centrală Europeană (BCE), Mecanismul european de stabilitate (MES) și Fondul european de stabilitate financiară (FESF);

▼B

2. „stat membru din zona euro” înseamnă un stat membru a cărui monedă este euro;

3. „date naționale” înseamnă datele corespunzătoare tuturor celulelor din anexa I tabelele 1-9;

4. „date suplimentare” înseamnă date corespunzătoare celulelor hașurate în negru din anexa I tabelele 1, 2, 4 și 5;

5. „trimestru de referință” înseamnă ultima observație trimestrială din seria temporală care urmează să fie raportată.

Articolul 2

Obligații de raportare statistică ale BCN

(1) BCN raportează BCE datele prevăzute în anexa I pentru fiecare trimestru calendaristic, începând cu luna septembrie 2014. Datele respectă principiile și definițiile prevăzute de SEC 2010.

▼M3

(2) Cerințele privind „datele suplimentare” acoperă tranzacțiile și stocurile pentru perioada cuprinsă între ultimul trimestru al anului 2012 și trimestrul de referință. Datele suplimentare prevăzute în coloana „H” din tabelele 1, 2, 4 și 5 din anexa I (date suplimentare referitoare la sectorul administrațiilor publice) și în coloana „B” rândurile 3 și 17 din tabelele 4 și 5 din anexa I (date suplimentare referitoare la împrumuturile între societăți nefinanciare) pot fi raportate în mod voluntar.

▼B

(3) Cerințele privind „datele naționale” specificate în anexa 1 tabelele 1-5 cuprind: ▼M3 (a) date privind tranzacțiile, stocurile și alte modificări de volum (tranzacții și stocuri numai pentru rândul 46 din tabelul 2 „tranzacții financiare nete/valoare financiară netă”), pentru perioada cuprinsă între ultimul trimestru al anului 2012 și trimestrul de referință; și (b) date privind tranzacțiile și stocurile pentru perioada cuprinsă între trimestrul I al anului 1999 și trimestrul III al anului 2012. Pentru perioada cuprinsă între trimestrul I al anului 1999 și trimestrul IV al anului 2002, aceste date se raportează pe baza celei mai bune estimări. Datele specificate în anexa I tabelele 1 și 2 coloanele „J” și „K” (defalcarea gospodăriilor populației și a instituțiilor fără scop lucrativ în serviciul gospodăriilor populației) urmează să fie raportate voluntar. ▼B

(4) Cerințele privind „datele naționale” specificate în anexa I tabelele 6-9 cuprind date privind tranzacțiile, stocurile și alte modificări de volum pentru perioada cuprinsă între al patrulea trimestru al anului 2013 și trimestrul de referință.

▼M3

(5) Sectoarele contrapărților „zona euro exclusiv teritoriul național” și „rezidenți din afara zonei euro” prevăzute în anexa I tabelele 3-7 rândurile 16-29 și tabelele 8-9 rândurile 15-27 sunt ajustate pentru a reflecta componența zonei euro la data de raportare. Această ajustare se efectuează de fiecare dată când un stat membru adoptă euro. Datele transmise se revizuiesc în conformitate cu cerințele diferențiate privind datele prevăzute la alineatele (2), (3) și (4), pe baza celei mai bune estimări.

(6) Prin excepție de la alineatele (1)-(5), BCN nu trebuie să transmită niciuna dintre următoarele: (a) oricând, date privind trimestrele anterioare primului trimestru al anului în care statul membru relevant a aderat la Uniunea Europeană; (b) înainte de iunie 2022, „datele naționale” și „datele suplimentare” referitoare la defalcarea sectorială a altor instituții financiare (AIF) (coloanele „E.1”, „E.2” și „E.3” din tabelele 1-2 din anexa I); (c) înainte de martie 2024, „datele naționale” și „datele suplimentare” referitoare la defalcarea sectorială a altor instituții financiare (coloanele „E.1”, „E.2” și „E.3” din tabelele 4-9 rândurile 8-10 și din tabelele 3-7 rândurile 22-24 și din tabelele 8-9 rândurile 7-9 și rândurile 20-22 din anexa I); (d) înainte de martie 2023, „datele naționale” menționate la alineatul (3) litera (a) referitoare la investițiile străine directe (tabelele 1-2 rândurile 2, 12, 16, 22, 24, 43 și 45 din anexa I); (e) înainte de martie 2023, „datele naționale” menționate la alineatul (3) litera (a) referitoare la defalcările suplimentare pe instrumente pentru asigurările de viață și drepturile de pensie (tabelele 1-2 rândurile 33-34 și rândurile 37-38 din anexa I); (f) în orice moment, datele menționate la literele (b), (c) și (d) pentru perioada cuprinsă între ultimul trimestru din 2012 și trimestrul III din 2013; (g) în orice moment, datele menționate la litera (e) pentru perioada cuprinsă între ultimul trimestru din 2012 și trimestrul III din 2016.

(7) Împreună cu datele raportate în temeiul alineatelor (2)-(5), BCN furnizează informații explicative cu privire la: (a) evenimente majore specifice constatate pentru trimestrul de referință, în cazul în care amploarea unor astfel de evenimente majore specifice este de cel puțin 0,2 % din produsul intern brut trimestrial al zonei euro, sau este semnificativă la nivel național, sau în cazul în care BCE solicită astfel de informații; și (b) motivele revizuirilor în comparație cu ultimele „date naționale” raportate BCE în conformitate cu prezenta orientare, în cazul în care amploarea modificărilor aduse datelor, cauzate de astfel de revizuiri, este de cel puțin 0,2 % din produsul intern brut trimestrial al zonei euro, sau este semnificativă la nivel național, sau în cazul în care BCE solicită astfel de informații.

▼B

Articolul 3

Transmiterea și publicarea datelor de către BCE

(1) BCE transmite BCN agregatele din zona euro pe care le publică, precum și „datele naționale” colectate în temeiul articolului 2, astfel cum se descrie la alineatele (3)-(5) ale acestuia.

▼M3

(2) BCE publică agregatele din zona euro pe care le compilează, precum și „datele naționale” colectate în temeiul articolului 2, astfel cum se descrie la alineatele (3)-(5) ale acestuia, care sunt considerate relevante de către STC, cu excepția datelor referitoare la celulele din tabelele 3-7 rândurile 16-29 și tabelele 8-9 rândurile 15-27 din anexa I (privind sectoarele contrapărților „zona euro exclusiv teritoriul național” și „rezidenți în afara zonei euro”).

▼B

(3) Publicarea „datelor naționale” face obiectul următoarelor dispoziții: (a) „datele naționale” nu se publică mai devreme de șapte zile de la termenele-limită pentru transmitere prevăzute la articolul 4; și (b) „datele naționale” referitoare la sectorul administrațiilor publice nu se publică în lunile aprilie și octombrie ale fiecărui an înainte de publicarea de către Comisia Europeană a datelor efective privind deficitul public și datoria publică pentru aplicarea Protocolului privind procedura aplicabilă deficitelor excesive, în conformitate cu Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene ( 1 ), astfel cum a fost modificat; și (c) „datele naționale” menționate la articolul 2 alineatul (3) litera (b) se publică împreună cu informațiile care indică faptul că acestea sunt provizorii și/sau estimate, după caz. Acest tratament se poate extinde la alte „date naționale” colectate în conformitate cu articolul 2, astfel cum se prevede la alineatele (3)-(5), în urma unei cereri întemeiate din partea BCN raportoare.

Articolul 4

Respectarea termenelor

▼M3

(1) BCN raportează BCE „datele suplimentare” descrise la articolul 2 alineatul (2) în termen de 85 de zile calendaristice de la sfârșitul trimestrului de referință. Dacă este cazul, Comitetul executiv poate reduce acest termen la 82 de zile calendaristice, ținând seama de opinia STC. Comitetul executiv informează fără întârzieri nejustificate Consiliul guvernatorilor cu privire la decizia sa. BCE notifică BCN orice modificare referitoare la perioada de raportare cu cel puțin un an înainte de prima dată de raportare pentru care se aplică. BCN transmit BCE informațiile explicative aferente în termen de 87 de zile calendaristice de la sfârșitul trimestrului de referință.

▼B

(2) „Datele naționale” prevăzute la articolul 2 alineatele (3)-(5) și metadatele explicative descrise la articolul 2 alineatul (7) se raportează BCE într-un termen care nu depășește 100 de zile calendaristice de la încheierea trimestrului de referință. Începând cu prima transmitere în 2017, „datele naționale” și metadatele aferente se raportează BCE într-un termen care nu depășește 97 de zile calendaristice de la încheierea trimestrului de referință.

(3) Datele prevăzute la articolul 3 alineatul (1) se transmit BCN de către BCE cel târziu în ziua lucrătoare a BCE care urmează celei în care BCE publică datele.

Articolul 5

Cooperarea cu autoritățile naționale competente

(1) În cazul în care sursele tuturor sau anumitor date și informații prevăzute la articolul 2 intră în sfera de competență a autorităților naționale, altele decât BCN, BCN depun eforturi pentru a stabili cu autoritățile respective modalitățile de cooperare permanente în vederea asigurării unei transmiteri a datelor în conformitate cu standardele și cerințele prevăzute de prezenta orientare, cu excepția cazului în care același rezultat este deja obținut în temeiul legislației naționale existente.

(2) Atunci când, în cursul acestei cooperări, o BCN se află în imposibilitatea de a respecta cerințele prevăzute la articolele 2 și 4, deoarece autoritatea națională competentă nu a furnizat acelei BCN datele sau informațiile necesare, BCE și BCN reexaminează problema împreună cu autoritatea națională în cauză, pentru a se asigura că informațiile sunt puse la dispoziție în timp util.

Articolul 6

Standardul de transmitere

Informațiile statistice solicitate sunt puse la dispoziția BCE într-o formă care respectă cerințele prevăzute în anexa II. Această cerință nu exclude utilizarea altor mijloace de transmitere către BCE a informațiilor statistice, ca soluție de rezervă convenită între BCE și BCN.

Articolul 7

Calitatea

(1) BCE și BCN monitorizează și promovează calitatea datelor raportate BCE.

▼M2

(2) Comitetul executiv al BCE prezintă o dată la doi ani Consiliului guvernatorilor BCE un raport privind calitatea conturilor financiare trimestriale. Comitetul executiv prezintă Consiliului guvernatorilor raportul respectiv până la data de 30 iunie care urmează fiecărei perioade de doi ani relevante. Primul raport bienal este prezentat până la 30 iunie 2023.

▼M2

(3) Raportul menționat la alineatul (2) vizează cel puțin următoarele aspecte:

(a) sfera de acoperire a datelor;

(b) măsura în care acestea respectă definițiile relevante; și

(c) amploarea revizuirilor.

(4) După prezentarea raportului respectiv Consiliul guvernatorilor în conformitate cu alineatul (2), Comitetul executiv poate să pună la dispoziția publicului raportul sau un extras din acesta.

(5) În cazul în care Comitetul executiv constată probleme grave legate de calitatea datelor, acesta poate furniza Consiliului guvernatorilor rapoarte suplimentare, dacă este necesar.

▼B

Articolul 8

Procedura simplificată de modificare

Ținând seama de opiniile STC, Comitetul executiv al BCE are dreptul de a aduce modificări tehnice anexelor la prezenta orientare, cu condiția ca modificările respective să nu schimbe cadrul conceptual aferent și să nu afecteze sarcina de raportare. Comitetul executiv informează fără întârzieri nejustificate Consiliul guvernatorilor cu privire la orice astfel de modificare.

Articolul 9

Abrogare

Orientarea BCE/2002/7 se abrogă de la 1 septembrie 2014. Trimiterile la orientarea abrogată se interpretează ca trimiteri la prezenta orientare.

Articolul 10

Dispoziții finale

(1) Prezenta orientare se adresează tuturor băncilor centrale din Eurosistem.

(2) Prezenta orientare produce efecte de la 1 septembrie 2014.

▼M3









ANEXA I

CERINȚE DE RAPORTARE DE DATE







Rezumatul cerințelor privind datele Art. Cuprins Tabele Tip de date Perioadă de referință Prima dată de raportare Respectarea termenelor Observații Stocuri Tranzacții Alte modificări de volum 2 (2) 4 (1) Date suplimentare; numai celulele hașurate în negru – defalcare altele decât AIF T1 – active financiare T2 – pasive T4 – credite pe termen scurt (w-t-w) T5 – credite pe termen lung (w-t-w) Începând cu 2012T4 Sept 2014 Data sfârșitului trimestrului de referință (t) + 85 (informații explicative la t + 87) — Celulele hașurate în negru din coloana H facultativ — Celulele hașurate în negru din coloana B rândurile 3 și 17 din T4 și T5 facultativ — Însoțite de informații explicative 2 (2) 4 (1) Date suplimentare; numai celulele hașurate în negru – defalcare AIF T1 – active financiare T2 – pasive Începând cu 2013T4 Iunie 2022 t+85 (informații explicative la t + 87) — Celulele hașurate în negru din coloanele E.1-E.3 — Însoțite de informații explicative 2 (2) 4 (1) Date suplimentare; numai celulele hașurate în negru – defalcare AIF T4 – credite pe termen scurt (w-t-w) T5 – credite pe termen lung (w-t-w) Începând cu 2013T4 Mar 2024 t+85 (informații explicative la t + 87) — Celulele hașurate în negru din coloanele E.1-E.3, rândurile 8-10 și 22-24 — Însoțite de informații explicative 2(3) (a) 2(5) 3(2) 3(3)(a), (b) 4(2) Date naționale; toate celulele – defalcare altele decât ISD, Asigurări și Pensii, și AIF T1 – active financiare T2 – pasive T3 – depozite (w-t-w) T4 – credite pe termen scurt (w-t-w) T5 – credite pe termen lung (w-t-w) Începând cu 2012T4 Sept 2014 t+97 — Însoțite de informații explicative — Datele din rândurile 16-29 din T3-T5 se ajustează pentru a reflecta componența zonei euro — Datele din rândurile 16-29 din T3-T5 nu se publică 2(3) (a) 3(3) (a) 4(2) Date naționale – ISD T1 – active financiare T2 – pasive Începând cu 2013T4 Mar 2023 t+97 — Datele din rândurile 2, 12, 16, 22, 24, 43 și 45 — Însoțite de informații explicative 2(3) (a) 3(3) (a) 4(2) Date naționale – Asigurări și pensii T1 – active financiare T2 – pasive Începând cu 2016T4 Mar 2023 t+97 — Date din rândurile 33-34 și 37-38 — Însoțite de informații explicative 2(3) (a) 3(3) (a), (b) 4(2) Date naționale – defalcare AIF T1 – active financiare T2 – pasive Începând cu 2013T4 Iunie 2022 t+97 — Date din coloanele E.1-E.3 — Însoțite de informații explicative 2(3) (a) 3(3) (a), (b) 4(2) Date naționale – defalcare AIF T3 – depozite (w-t-w) T4 – credite pe termen scurt (w-t-w) T5 – credite pe termen lung (w-t-w) T6 – titluri de natura datoriei pe termen scurt (w-t-w) T7 – titluri de natura datoriei pe termen lung (w-t-w) T8 – acțiuni cotate (w-t-w) T9 – acțiuni sau unități ale fondurilor de investiții (w-t-w) Începând cu 2013T4 Mar 2024 t+97 — Date din coloanele E.1-E.3 din T4-T9 — Date din rândurile 8-10 și 22-24 din T3-T7 și rândurile 7-9 și 20-22 din T8-T9 — Însoțite de informații explicative 2(3) (b) 2(5) 3(2) 3(3) (c) 4(2) Date naționale; toate celulele – date retrospective T1 – active financiare T2 – pasive T3 – depozite (w-t-w) T4 – credite pe termen scurt (w-t-w) T5 – credite pe termen lung (w-t-w) 1999Q1–2012Q3 Sept 2017 t+97 — Însoțite de informații explicative — Coloanele J, K din T1 și T2 facultativ — Datele din rândurile 16-29 din T3-T5 se ajustează pentru a reflecta componența zonei euro; — Datele din rândurile 16-29 din T3-T5 nu se publică — Cele mai bune estimări pentru 1999T1-2002T4 2(4) 2(5) 3(2) 3(3) (a), (b) 4(2) Date naționale; toate celulele T6 – titluri de natura datoriei pe termen scurt (w-t-w) T7 – titluri de natura datoriei pe termen lung (w-t-w) T8 – acțiuni cotate (w-t-w) T9 – acțiuni ale fondurilor de investiții (w-t-w) Începând cu 2013T4 Sept 2015 t+97 — Însoțite de informații explicative — Datele din rândurile 16-29 din T6-T7 și rândurile 15-27 din T8-T9 se ajustează pentru a reflecta componența zonei euro; — Datele din rândurile 16-29 din T6-T7 și rândurile 15-27 din T8-T9 nu se publică









ANEXA II

Tabelul 1:

Active financiare 1), 2)

Tabelul 2:

Pasive 1), 2)

Tabelul 3:

Depozite (F.22+F.29)1), 2)

Tabelul 4:

Credite pe termen scurt (F.41)1)

Tabelul 5:

Credite pe termen lung (F.42)1)

Tabelul 6:

Titluri de natura datoriei pe termen scurt (F.31)1)

Tabelul 7:

Titluri de natura datoriei pe termen lung (F.32)1)

Tabelul 8:

Acțiuni cotate (F.511)1)

Tabelul 9:

Acțiuni/unități ale fondurilor de investiții (F.52)1)

▼B









ANEXA II

TRANSMITEREA DATELOR CĂTRE BANCA CENTRALĂ EUROPEANĂ

Băncile centrale naționale (BCN) utilizează facilitățile oferite de Sistemul European al Băncilor Centrale (SEBC), care se bazează pe infrastructura IT a SEBC, pentru transmiterea electronică a informațiilor statistice solicitate de Banca Centrală Europeană (BCE). Schimbul de date în cadrul SEBC are la bază formatul Statistical Data and Metadata eXchange. Această cerință nu exclude utilizarea altor mijloace de transmitere către BCE a informațiilor statistice, ca soluție de rezervă convenită.

BCN respectă recomandările menționate în continuare pentru a se asigura că transmiterea datelor se efectuează în mod satisfăcător:

(i) Exhaustivitate: BCN raportează toate cheile de serie solicitate. Neraportarea cheilor de serie sau raportarea cheilor de serie care nu se află în listă este considerată raportare incompletă. În cazul în care lipsește o observație, omisiunea se înregistrează utilizând indicatorul corespunzător al observației.

(ii) Identități contabile și convenție de semne a datelor: BCN trebuie să pună în aplicare normele de validare înainte de transmiterea datelor către BCE.

Atunci când revizuirile se aplică numai unui subset de chei de serie, normele de validare se aplică întregului raport.